Մինչդեռ երևում է, որ մեր դանդաղկոտ դրամատունը, գրեթե մեկ ամիս դիտորդի կարգավիճակում է եղել, իսկ այժմ էլ փողի շուկայում կայունության է ձգտում հարկադրված` կուրսի ավելի կտրուկ ցնցումներից խուսափելու նպատակով: Եվ այստեղ երկրորդական են դառնում ԿԲ ղեկավարների շարունակական հայտարարությունները, թե իրենք կանխատեսումներով չեն զբաղվում: Ասել է թե` այս մարդիկ նման պնդումներով իրենք իրենց ապահովագրում են` վերածվելով ընդամենը փաստն արձանագրողի: Մինչդեռ փաստերն արձանագրելը բանկային համակարգի գլխավոր գործառույթը հաստա´տ չես համարի: Ով ով, բայց մամուլն էլ այդ գործը բոլոր ժամանակներում սիրահոժար կերպով կատարել է: Դեռ շաբաթներ առաջ թերթերը հղում անելով պաշտոնական աղբյուրներին, գրել էին, թե տրանսֆերտների ծավալներն աննախադեպ չափերի են հասել: